**Išrašas**

**KLAIPĖDOS MIESTO SAVIVALDYBĖS TARYBA**

**FINANSŲ IR EKONOMIKOS KOMITETAS**

 **POSĖDŽIO PROTOKOLAS**

2020-12-14 Nr. TAR-111

 Posėdžio data 2020-12-09. Pradžia 14.00 val. (nuotoliniu būdu)

 Posėdžio pirmininkas – Aidas Kaveckis.

Posėdžio sekretorė – Lietutė Demidova.

 2. SVARSTYTA. Klaipėdos miesto savivaldybės infrastruktūros plėtros įmokos tarifų nustatymo ir Klaipėdos miesto savivaldybės infrastruktūros plėtros įmokos mokėjimo ir atleidimo nuo jos mokėjimo tvarkos aprašo patvirtinimas.

 Pranešėjas – G. Neniškis. Sako, kad klausimai svarbūs, nes sprendimo projektas reglamentuoja investuotojų ir Savivaldybės administracijos santykius, aiškiau nusako atsakomybę ir nustato priežiūrą. Teigia, kad nuo 2021 m. sausio 1 d. įsigalioja Lietuvos Respublikos savivaldybių infrastruktūros plėtros įstatymas (toliau – Įstatymas), kurį Seimas priėmė 2020 m. gegužės 7 d. Šio Įstatymo tikslas – užtikrinti savivaldybės reikmes atitinkančią savivaldybės infrastruktūros plėtrą. Įstatymo 4 straipsnio 2 dalis nustato tarybų kompetencijai priskirtus veiksmus, būtinus atlikti įgyvendinant Įstatymą: skiria savivaldybės infrastruktūros plėtros organizatorių; tvirtina savivaldybės infrastruktūros pripažinimo prioritetine kriterijus; tvirtina savivaldybės infrastruktūros plėtros rėmimo programos komisijos sudėtį; tvirtina savivaldybės infrastruktūros plėtros įmokos tarifą (tarifus); tvirtina savivaldybės infrastruktūros plėtros priemonių planą, savivaldybės infrastruktūros plėtros rėmimo programos lėšų panaudojimo planą ir ataskaitą; nustato savivaldybės infrastruktūros plėtros įmokos mokėjimo ir atleidimo nuo jos mokėjimo tvarką, taip pat patvirtina kriterijus, pagal kuriuos nustatoma, kada savivaldybės infrastruktūros plėtros įmoka nemokama arba mokama dalimis.

 Pranešėja – M. Černiūtė-Amšiejienė. Pristato, kokie laukia pokyčiai priėmus Klaipėdos miesto savivaldybės infrastruktūros plėtros įmokos tarifų nustatymo ir Klaipėdos miesto savivaldybės infrastruktūros plėtros įmokos mokėjimo ir atleidimo nuo jos mokėjimo tvarką, kokios yra pagrindinės sąvokas, nauji veikėjai.

 R. Taraškevičius siūlo sulaukti verslo atstovų pastabų ir toliau klausimo nebesvarstyti.

 NUTARTA. Atidėti klausimo svarstymą kitam komiteto posėdžiui (bendru sutarimu)

Posėdžio pirmininkas Aidas Kaveckis

Posėdžio sekretorė Lietutė Demidova